laion/Wikipedia-Exotic huggingface dataset:
সওয়াব (পাকিস্তানি ধারাবাহিক)

সওয়াব (উর্দু: ثواب‎‎ / আরবি: ثواب; অর্থ: প্রতিদান) হলো একটি পাকিস্তানি রমজান বিশেষ ধারাবাহিক নাটক, যা মূলত হাম সিতারায় ২০১৫ সালের ১৮ জুন থেকে ১৭ জুলাই এবং তারপরে ২০১৬ সালের ৭ জুন থেকে ৬ জুলাই পর্যন্ত প্রধান চ্যানেল হাম টিভিতে সম্প্রচারিত হয়েছিল। নূর-উল-হুদা শাহ নির্বাহী প্রযোজক এবং নির্মাতা হিসাবে কাজ করেছেন, এটি পরিচালনা করেছেন ফুরকান টি. সিদ্দিকী, চিত্রনাট্য রচনা করেছেন গজালা নকভি এবং মুমিনা দুরাইদ তার প্রতিষ্ঠান এমডি প্রোডাকশন্সের অধীনে প্রযোজনা করেছেন। এতে সানা নওয়াজ, আবিদ আলী, সামিনা আহমেদ, সোহেল সমীর, ইয়াসরা রিজভী এবং খালিদ মালিক মুখ্য চরিত্রে অভিনয় করেছেন। নিমরা বড় যৌথ পরিবারে বাস করা এক অল্পবয়সী গৃহবধূ। শ্বশুরের একমাত্র পুত্রবধূ হওয়ার কারণে রমজানে তিনি তার রান্নার দক্ষতায় সবাইকে সুখী করার জন্য কঠোর লড়াই করে গেলেও কূটবুদ্ধির শাশুড়ির সাথে নিজেকে মানিয়ে নেওয়া, ধূর্ত বড় ননদ এবং বেখেয়ালি স্বামীর সাথে কাজ করা তার পক্ষে কঠিন এবং মানসিক আঘাত হয়ে ওঠে। বেচারি নিমরা তার পরিবারের জন্য অনেক কষ্ট ভোগ করে। নিমরা চরিত্রে সানা নওয়াজ রাজীউদ্দিন চরিত্রে আবিদ আলী (নিমরা'র চাচা ও শ্বশুর) ফেহমিদা চরিত্রে সামিনা আহমেদ (নিমরা'র শ্বাশুড়ি) কামাল চরিত্রে সোহেল সমীর (নিমরা'র স্বামী) সাদিয়া চরিত্রে ইয়াসরা রিজভী (কামাল ও নেহালের বোন) কামরান চরিত্রে খালিদ মালিক (নিমরা'র ভাই ও কামাল, নেহাল, রেহান, মারিয়ার প্রথম মাতৃপক্ষের চাচাত ভাই) রাইমা খান মারিয়া চরিত্রে ইকরা মুঘল (সাদিয়ার বোন) নেহাল চরিত্রে জারিয়ান হাসান (কামালের ভাই) রেহান চরিত্রে সালমান ফয়সাল (কামালের ভাই) সাজওয়া বিনতে শহীদ এই ধারাবাহিকটি বাস্তবতা এবং সংস্কৃতির সামঞ্জস্যের জন্য অসংখ্য প্রশংসা কুড়ানোর পাশাপাশি রমজান মাসে সর্বাধিক সফল ধারাবাহিক নাটকের তালিকায় নাম করে নিয়েছিল। মাকান বুরকা এভেঞ্জার "Ramdan centric drama serial 'Sawaab' to air on Hum Sitaray"। HIP। ৮ জুন ২০১৬। ১৭ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৬।  Jamil, Maha (৮ জুন ২০১৬)। "Sawaab – A Review"। Hum Network। ১৭ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৬।  দাপ্তরিক ওয়েবসাইট ফেসবুকে সওয়াব সিরিজ
রয় স্কট

রয় হ্যামিল্টন স্কট (ইংরেজি: Roy Scott; জন্ম: ৬ মে, ১৯১৭ - মৃত্যু: ৫ আগস্ট, ২০০৫) ওতাগোর ক্লাইড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন রয় স্কট। ১৯৪০-৪১ মৌসুম থেকে ১৯৫৪-৫৫ মৌসুম পর্যন্ত রয় স্কটের প্রথম-শ্রেণীর খেলোয়াড়ী জীবন চলমান ছিল। ডানহাতি মাঝারিসারির ব্যাটসম্যান ও মিডিয়াম পেস বোলার রয় স্কট ১৯৪০-৪১ মৌসুম থেকে ১৯৫৪-৫৫ মৌসুম পর্যন্ত ক্যান্টারবারির পক্ষে প্রথম-শ্রেণীর ক্রিকেটে অংশ নিয়েছেন। ১৯৪৬-৪৭ মৌসুমের প্লাঙ্কেট শীল্ডে চমৎকার খেলা উপস্থাপন করেন। তন্মধ্যে, ব্যাট হাতে নিয়ে ওতাগোর বিপক্ষে ৮৬, অকল্যান্ডের বিপক্ষে ৮৫ ও বল হাতে নিয়ে ওয়েলিংটনের বিপক্ষে ৬/৯৯ লাভ করেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রয় স্কট। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৪৬-৪৭ মৌসুমের শেষদিকে ওয়ালি হ্যামন্ডের নেতৃত্বাধীন ইংল্যান্ড দল নিউজিল্যান্ড গমন করে। সিরিজের একমাত্র টেস্টে তাকে নিউজিল্যান্ড দলের সদস্যরূপে অন্তর্ভুক্ত করা হয়। খেলাটি বৃষ্টিবিঘ্নিত ছিল। ক্রাইস্টচার্চে অনুষ্ঠিত ঐ টেস্টে আট নম্বরে ব্যাটিংয়ে নেমে ১৮ রান তুলেন। এরপর, জ্যাক কাউয়ি’র সাথে বোলিং উদ্বোধনে অগ্রসর হন। বিল এডরিচের একমাত্র উইকেট পান রয় স্কট। ১৯৪৯ সালে ইংল্যান্ড গমনার্থে অনুশীলনীমূলক খেলায় অংশগ্রহণের জন্যে তাকে আমন্ত্রণ জানানো হয়। নিউজিল্যান্ড একাদশের পক্ষে দ্বিতীয় ইনিংসে সর্বোচ্চ রান সংগ্রাহক ও চার উইকেট লাভ করা সত্ত্বেও এ সফরে তাকে দলে রাখা হয়নি। ঐ খেলার পর তিনি অবসর গ্রহণ করেন। তবে, ১৯৫৩-৫৪ মৌসুমে একটি প্রথম-শ্রেণীর খেলায় অংশগ্রহণের পর ১৯৫৪-৫৫ মৌসুমে সর্বশেষ খেলায় অংশ নেন রয় স্কট। ৫ আগস্ট, ২০০৫ তারিখে ৮৮ বছর বয়সে ক্যান্টারবারির ক্রাইস্টচার্চ এলাকায় রয় স্কটের দেহাবসান ঘটে। Wisden 2007, p. 1571. "Plunket Shield 1946-47"। CricketArchive। সংগ্রহের তারিখ ২০ ফেব্রুয়ারি ২০১৮।  "Only Test, England tour of New Zealand at Christchurch, Mar 21-25 1947"। Cricinfo। সংগ্রহের তারিখ ২০ ফেব্রুয়ারি ২০১৮।  টম বার্ট লিন্ডসে উইয়ার এক টেস্টের বিস্ময়কারী নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে রয় স্কট (ইংরেজি) ক্রিকেটআর্কাইভে রয় স্কট (সদস্যতা প্রয়োজনীয়) (ইংরেজি)
ফেরেশতা

ফেরেশতা (আরবি: ملاءكة) ইসলামী বিশ্বাসমতে স্বর্গীয় দূত। আরবিতে ফেরেশতাদের একবচনে মালাক ও বহুবচনে মালাইক বলে। তাদের সম্পর্কে বলা হয়, তারা মানুষের ন্যায় আল্লাহর আরেক সৃষ্টি। তাঁরা দিনরাত ক্লান্ত না হয়ে আল্লাহর পবিত্রতা ও মহিমা বর্ণনা করেন এবং আল্লাহর অবাধ্য হবার কোনো ক্ষমতা তাদের নেই। ফেরেশতারা নূর তথা আলোর তৈরি। তারা পবিত্র স্থানে অবস্থান করেন। তারা যেকোনো স্থানে গমনাগমন ও আকৃতি পরিবর্তনের ক্ষমতা রাখেন। ইসলাম, খ্রিস্টান ও ইহুদী ধর্মে বলা হয়েছে । কুরআনে ফেরেশতাদের সম্পর্কে বলা হয়েছে, "তারা আল্লাহ তা’আলা যা আদেশ করেন, তা অমান্য করে না এবং যা করতে আদেশ করা হয়, তাই করে।"[কুরআন ৬৬:৬] কিছু মুসলিম আলেম মূল ইসলামী আরবী শব্দ "মালাক" (ملك‎‎)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, মালাক শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে ৬ হরফে মোট ৬০ নেকি সাওয়াব পাওয়া যাবে, যা ফেরেশতা বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের উক্ত হাদীসটি পেশ করেন, রাসূল (সা.) বলেছেন, مَنْ ‌قَرَأَ ‌حَرْفًا ‌مِنْ ‌كِتَابِ ‌اللَّهِ ‌فَلَهُ ‌بِهِ ‌حَسَنَةٌ، وَالحَسَنَةُ بِعَشْرِ أَمْثَالِهَا، لَا أَقُولُ الم حَرْفٌ، وَلَكِنْ أَلِفٌ حَرْفٌ وَلَامٌ حَرْفٌ وَمِيمٌ حَرْفٌ ‘আল্লাহ তাআলার কিতাবের একটি হরফ যে ব্যক্তি পাঠ করবে তার জন্য এর সওয়াব আছে। আর সওয়াব হয় তার দশ গুণ হিসেবে। আমি বলি না যে, আলিফ-লাম-মীম একটি হরফ, বরং আলিফ একটি হরফ, লাম একটি হরফ এবং মীম একটি হরফ।’ — [সুনানে তিরমিযি, হাদিস: ২৯১০] ফেরেশতাদের সংখ্যা অগণিত। কোনো কোনো ইসলামী চিন্তাবিদ কাজের উপর ভিত্তি করে ফেরেশতাদের চৌদ্দটি শ্রেণীতে ভাগ করে থাকেন।[তথ্যসূত্র প্রয়োজন] যাদের মধ্যে চারজনকে উচ্চমর্যাদার ফেরেশতা বলা হয়ে থাকে। হামালাতুল আরশ: এরা হল আল্লাহর আরশের বাহক। জিব্রাইল: এই ফেরেশতার নাম তিনবার ইসলাম ধর্মের ধর্মগ্রন্থ কুরআন শরীফে উল্লেখ করা হয়েছে। কুরআনে তাকে পবিত্র আত্মা বা রুহুল কুদুস বলা হয়েছে। আল্লাহর আদেশ-নিষেধ এবং সংবাদ আদান-প্রদান যেসব ফেরেশতার দায়িত্ব, জিব্রাইল তাদের প্রধান। বলা হয়, জিব্রাইল-ই আল্লাহর নবীদের বা বাণীবাহকদের কাছে ওহী পৌছিয়ে দিতেন। মিকাইল: কুরআনে এই ফেরেশতার নাম উল্লেখ করা হয়েছে। ইনি বৃষ্টি ও খাদ্য উৎপাদনের দায়িত্বপ্রাপ্ত। ইসরাফিল: এই ফেরেস্তা কিয়ামত বা মহাপ্রলয় ঘোষণা করবেন। তার নাম কুরআন শরীফে নেই কিন্তু হাদিসে উল্লেখ করা হয়েছে। আজরাইল: তাকে কুরআনে মালাক আল-মাউত নামে অভিহিত করা হয়েছে। ইনি মৃত্যুর ফেরেশতা ও প্রাণ হরণ করেন। সাতটি বেহেশতের ফেরেশতাগণ। হাফাজা বা তত্ত্বাবধায়ক ফেরেশতাগণ। মুনকার ও নাকীর: কবরে প্রশ্নকারী ফেরেশতাদ্বয়। দারদায়িল মালিক: জাহান্নাম বা নরক তত্ত্বাবধানকারী ফেরেশতা। রেদওয়ান: জান্নাত বা স্বর্গ তত্ত্বাবধানকারী ফেরেশতা। জাবানিয়া: জাহান্নামে দায়িত্ব পালনকারী ফেরেশতাগণ। নিয়ম শৃঙ্খলা পালনকারী ফেরেশতাগণ। এছাড়াও বিশেষ দুজন ফেরেশতা কিরামুন ও কাতিবীন প্রতিজন মানুষের ভালো-মন্দ কাজের হিসাব রাখেন। জিবরাইল ও মিকাইলের নাম আল কুরআনের সুরা বাকারার ৯৭-৯৮ নং আয়াতে উল্লেখ রয়েছে। মালিক ফেরেশতার নাম ৪৩ নং সূরা আয-যুখরফে ৭৭ নং আয়াতে উল্লেখ আছে। কুরআন ২১:২০ "Angels"। ১০ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৬।  কুরআন ১৬:১০২ কুরআন ২:৯৮ কুরআন ৩২:১১ "Darda'il on Dinul-islam.org"। ২৫ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১১।  কুরআন ৮২:১০–১১ কুরআন ২:৯৭–৯৮ কুরআন ৪৩:৭৭ ইসলাম প্রবেশদ্বার
রাগিব ইস্পাহানি

আল্লামা রাগিব ইস্পাহানি (আরবী: ابوالقاسم حسین ابن محمّد الراغب الاصفهانی) একজন বিখ্যাত ফিকাহবিদ, ভাষ্যকার, সাহিত্যিক ও ভাষাবিদ ছিলেন। তিনি প্রধানত আরবি ও ফারসি ভাষায় গ্রন্থ রচনা করেছেন। তার পুরো নাম- আবুল কাসিম হুসাইন ইবনে মুহাম্মদ ইবনে মুফাজ্জাল ইবনে মুহাম্মদ। ইস্পাহান তার জন্মভূমি হওয়ায় তিনি রাগিব ইস্পাহানী নামে পরিচিত। তিনি ইরানের ইস্পাহান শহরে এগারো শতকে জন্মগ্রহণ করেন। তার জীবনের বিস্তারিত জানা যায় না। তিনি আব্বাসীয় শাসনামলে জীবনের বেশিরভাগ মূল্যবান সময় বাগদাদ ও ইস্পাহানে কাটিয়েছেন। আল্লামা জামখশারী তাফসির কাশফের লেখক তার গ্রন্থ থেকে অনেক উপকৃত হয়েছেন। ইমাম রাগিব ছিলেন জ্ঞান সাধনায় মগ্ন এক মনীষী। যিনি বিস্তৃত জ্ঞান-বিজ্ঞানের নানা শাখায় রেখেছেন তার স্বাক্ষর। সাহিত্যে ও দর্শনের পাশাপাশি সমস্ত জ্ঞানে ছিলেন দক্ষ। তিনি উচুমানের আধ্ম্যাতিক সুফিও ছিলেন। তিনি কুরআনের একটি দুর্দান্ত তাফসীরও লিখেছেন। আল্লামা যাহাবী তাকে “তবাকাতুল মুফাসসিরিন”এর মধ্যে উল্লেখ করেছেন। ইমাম সুয়ূতী তাকে অভিধান ও ব্যাকরণবিদ ইমামদের মধ্যে গণ্য করেছেন। ইমাম রাগিব ইস্পাহানির রচনাগুলো নিম্নরূপ: محاضرات الادباء حل متشابہات القرآن المفردات فی غریب القرآن الذریعہ الی مکارم الشریعہ درۃ التاویل فی غرۃ التنزیل تحقیق البیان فی تاویل القرآن افانین البلاغۃ। کتاب الایمان والکفر تفصیل النشاتین کتاب احتجاج القراء۔ کتاب المعانی الاکبر ইমাম রাগিব ইস্পাহানি বাগদাদে ৫০২ হিজরী/১১০৮ খ্রিষ্টাব্দে মৃত্যুবরণ করেন। "al-Raghib al-Isfahani"। Oxford Reference (ইংরেজি ভাষায়)। ডিওআই:10.1093/oi/authority.20110803095402791। সংগ্রহের তারিখ ২০২০-০৪-২৫।  "Al-Raghib al-Isfahani"। Wikipedia (ইংরেজি ভাষায়)। ২০২০-০২-১২।  "حضرت امام راغب اصفہانی ؒ – الفضل ڈائجسٹ" (ইংরেজি ভাষায়)। সংগ্রহের তারিখ ২০২০-০৪-২৫।  الأصفهاني, الراغب। "مفردات ألفاظ القرآن الكريم - اردو - الراغب الأصفهاني"। IslamHouse.com (উর্দু ভাষায়)। সংগ্রহের তারিখ ২০২০-০৪-২৫।  الأعلام، خير الدين الزركلی، دار العلم للملايين بيروت
পেট্রিকোর

পেট্রিকোর (ইংরেজি: Petrichor) (/ˈpɛtrɪkɔːr/) হল জাগতিক গন্ধ যা উৎপন্ন হয় বৃষ্টি শুকনো মাটিতে পতিত হওয়ার মাধ্যমে । পেট্রিকোর শব্দটি প্রাচীন গ্রীক পেত্রা থেকে গঠিত । গ্রীক পুরাণ এর তথ্য অনুযায়ী, "পেট্রা" (πέτρα) অর্থ "পাথর" এবং "আইকর"(īchōr) (ἰχώρ), অর্থ "তরল" যা ঈশ্বরের শিরায় প্রবাহিত হয় । https://www.en.wikipedia.org/w/index.php?title=Petrichor&action=edit&section=0&iorg_service_id_internal=1547440102204384%3BAfrqZJv7N01jbINn[স্থায়ীভাবে অকার্যকর সংযোগ]
শোফার

শোফার হলেন একজন ব্যক্তি যিনি যাত্রীবাহী মোটরযান চালক, বিশেষ করে বিলাসবহুল বাহন যেমন, বড় সেডান অথবা লিমোজিন চালনা করে থাকেন। একজন নারী যিনি এ ধরনের যানবাহন চালনা করেন তাকে শোফিউস বলা হয়।
স্বাস্থ্য ও পরিবার কল্যাণ মন্ত্রক (ভারত)

স্বাস্থ্য ও পরিবার কল্যাণ মন্ত্রক ভারত সরকারের একটি মন্ত্রক। এই মন্ত্রক প্রধানত স্বাস্থ্য পরিষেবা রক্ষণাবেক্ষণ ও উন্নয়নের দায়িত্ব পালন করে। এই মন্ত্রকের মন্ত্রকীয় দলের নেতৃত্ব দেন স্বাস্থ্য ও পরিবার কল্যাণ মন্ত্রকের ক্যাবিনেট মন্ত্রী। একজন রাষ্ট্রমন্ত্রী তাঁকে সহায়তা করতে পারেন। তবে রাষ্ট্রমন্ত্রীর নিয়োগ বাধ্যতামূলক নয়। মন্ত্রীর কার্যালয় ও মন্ত্রক পরিচালনার জন্য উচ্চপদস্থ সরকারি আধিকারিকবৃন্দ (সিভিল সার্ভেন্ট) নিযুক্ত থাকেন। স্বাস্থ্য বিভাগ স্বাস্থ্যসেবা নিয়ে কাজ করে , যার মধ্যে সচেতনতামূলক প্রচারণা, টিকা প্রচার, প্রতিরোধমূলক ওষুধ এবং জনস্বাস্থ্য রয়েছে । এই বিভাগের প্রশাসনিক নিয়ন্ত্রণাধীন সংস্থাগুলি হল: ন্যাশনাল এইডস কন্ট্রোল অর্গানাইজেশন (NACO) 14 জাতীয় স্বাস্থ্য কর্মসূচি জাতীয় মেডিক্যাল কমিশন অল ইন্ডিয়া ইনস্টিটিউট অফ হাইজিন অ্যান্ড পাবলিক হেলথ , কলকাতা সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন ইন্ডিয়ান কাউন্সিল অফ মেডিকেল রিসার্চ কেন্দ্রীয় ড্রাগ গবেষণা ইনস্টিটিউট আন্তর্জাতিক জনসংখ্যা বিজ্ঞান ইনস্টিটিউট উল্লেখযোগ্য মন্ত্রীরা হলেন অমৃত কৌর, সুশীলা নায়ার, বি শঙ্করানন্দ, অম্বুমণি রামদোস, গুলাম নবী আজাদ এবং জগৎ প্রকাশ নাড্ডা "Budget data"। www.indiatoday.in। ২০২০।  Official Departmental Website of the Ministry of Health & Family Welfare ওয়েব্যাক মেশিনে আর্কাইভকৃত ৭ এপ্রিল ২০১৪ তারিখে Government of West Bengal (2011-05-25)
প্রাণি চিকিৎসাবিজ্ঞান

প্রাণি চিকিৎসাবিজ্ঞান বা প্রাণি চিকিৎসা বা ভেটেরিনারি সায়েন্স চিকিৎসা বিজ্ঞানের শাখা যা রোগের প্রতিরোধ, রোগ নির্ণয় এবং চিকিৎসা, প্রাণির ব্যাধি এবং আঘাতের বিষয়ে আলোচনা করে। প্রাণি চিকিৎসা বিজ্ঞানের বিস্তৃত পরিধি রয়েছে যা, গৃহপালিত এবং বন্য প্রাণীসহ বিভিন্ন প্রজাতির উপর প্রভাব ফেলতে পারে এমন বিস্তৃত শর্ত নিয়ে কাজ করে। প্রাচীনকাল থেকেই পেশাদার এবং অপেশাদার উভয় ক্ষেত্রেই প্রাণি চিকিৎসা বিজ্ঞান ব্যাপকভাবে অনুশীলন বা চর্চা হয়ে আসছে। প্রাণীর পেশাদার সেবা সাধারণত একজন প্রাণি চিকিৎসক (প্রায়শই ভেট, ভেটেরিনারি সার্জন বা ভেটেরিনারিয়ান বলা হয়) কর্তৃক নেয়া হয়ে থাকে। এছাড়াও প্যারাভেটেরিনরি কর্মী যেমন প্রাণিসেবী ও প্রকর্মী কর্তৃক এ সেবা প্রদান করা হয়ে থাকে। উইকিঅভিধানে প্রাণি চিকিৎসাবিজ্ঞান-এর আভিধানিক সংজ্ঞা পড়ুন। উইকিমিডিয়া কমন্সে Veterinary medicine সম্পর্কিত মিডিয়া দেখুন।
অমনিবাস

অমনিবাস (লাতিন: Omnibus) এর অর্থ হল কোন কিছুর একত্র সংগ্রহ। ইংরেজিতে এর সংজ্ঞা দাঁড়ায় একবারে অনেক কিছু সরবরাহ করা. সাহিত্যে কোন লেখকের রচনার সবটুকু অংশ অথবা একটি বৃহৎ অংশকে একত্রে প্রকাশ করা হলে সেটিকে আমরা ওই লেখকের অমনিবাস বলে থাকি। যেমন যাযাবর অমনিবাস, সুকান্ত অমনিবাস ইত্যাদী। অমনিবাস বিল অমনিবাস অতিবাহন বিল অমনিবাস দফা অমনিবাস শুনানি অমনিবাস আইন অমনিবাস দাবি অমনিবাস সংস্করণ অমনিবাস প্রেস এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
অমর প্রেম (১৯৮৯-এর চলচ্চিত্র)

আমার প্রেম ১৯৮৯ সালের একটি বাংলা চলচ্চিত্র, যা সুজিত গুহ পরিচালিত এবং সন্দীপ ফিল্মস প্রাইভেট লিমিটেডের প্রযোজিত। ছবিতে মুখ্য চরিত্রে অভিনয় করেছেন প্রসেনজিৎ চ্যাটার্জী এবং জুহি চাওলা। চলচ্চিত্রটির সংগীত পরিচালনা করেন বাপ্পি লাহিড়ী। ছবিটি বক্স অফিসে ব্লকবাস্টার হিসাবে ঘোষিত হয়। প্রসেনজিৎ চ্যাটার্জী জুহি চাওলা হারাধন বন্দ্যোপাধ্যায় সৌমিত্র বন্দ্যোপাধ্যায় শকুন্তলা বড়ুয়া পল্লবী চ্যাটার্জী "Amar Prem(1989)-Bengali Movie Reviews,Music,Trailers, Wallpapers, Photos, Cast & Crew, Story & Synopsis"। gomolo। ২০১৪-০৩-২৫ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৬।  "Amar Prem movie vcd"। induna। সংগ্রহের তারিখ ২০১৪-০৩-২৬।  "Amar Prem (1989) Cast and Crew - Actor Actress Director Of Amar Prem Bengali Movie"। gomolo। ২০১৪-০৩-২৯ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৬।
আশা ও ভালবাসা

আশা ও ভালবাসা ১৯৮৯ সালের একটি বাংলা চলচ্চিত্র, যা সুজিত গুহ পরিচালিত এবং মামণি ফিল্মসের ব্যানারে মামণি ফিল্মস দ্বারা প্রযোজিত। ছবিতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং দীপিকা চিখালিয়া। চলচ্চিত্রটির সংগীত পরিচালনা করেছেন বাপ্পি লাহিড়ী। ছবিটি বক্স অফিসে একটি ব্লকবাস্টার ছিল এবং এটি বাংলা চলচ্চিত্র জগতে প্রসেনজিৎ চট্টোপাধ্যায়ের অবস্থানকে দৃঢ় করে। প্রসেনজিৎ চট্টোপাধ্যায় দীপিকা চিখালিয়া উৎপল দত্ত শুভেন্দু চট্টোপাধ্যায় অনুপ কুমার শকুন্তলা বড়ুয়া পুনম দাশগুপ্ত শ্রীরাধা রুমা গুহঠাকুরতা "Asha O Bhalobasha(1989)-Bengali Movie Reviews,Music,Trailers, Wallpapers, Photos, Cast & Crew, Story & Synopsis"। Gomolo। ২০১৪-০৩-২৬ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৬।  "Asha O Bhalobasha movie vcd"। Induna। সংগ্রহের তারিখ ২০১৪-০৩-২৬।  "Asha O Bhalobasha Movie Plot-Cast-Crew-Song-Video-Photos-Movie Review"। gomolo। ২০১৪-০৩-২৬ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৫।  "Asha o Bhalobhasa Movie IMDB"। IMDb। সংগ্রহের তারিখ ২০১৪-০৩-২৬।  ইন্টারনেট মুভি ডেটাবেজে আশা ও ভালবাসা (ইংরেজি)
হালুয়া

হালুয়া এক ধরনের মিষ্টান্ন। হালুয়া শব্দটি আরবী ভাষার حلوى(ḥalwā/হ্যলৱা) হতে এসেছে যার অর্থ মিষ্টান্ন। পৃথিবীর বিভিন্ন দেশে হালুয়া অনতিমিষ্ট খাদ্য হিসেবে বেশ সমাদৃত। বাংলাদেশে হালুয়া-রুটি কথাটি সুপ্রচলিত; রুটি এবং লুচি হালুয়া সহযোগে খাওয়ার রীতি প্রচলিত আছে। হালুয়া তার উপাদানভেদে বিভিন্নরকম হয়ে থাকে। বাংলাদেশে সুজির হালুয়া সবচেয়ে বেশি প্রচলিত। এ ধরনের হালুয়া তেল দিয়ে ময়দা ভেজে তারপর চিনির সিরায় চুবিয়ে তৈরি করা হয়। আটার সুজি হতে তৈরি হয়। বিশেষ করে বাংলাদেশ, ভারত, পাকিস্তান, আফগানিস্তান, ইরান এবং তৎসংলগ্ন দেশে এ ধরনের হালুয়া প্রস্তুত হয়। এছাড়া আলবেনিয়া, আজারবাইজান, বুলগেরিয়া, সাইপ্রাস, গ্রিস, মন্টিনিগ্রো এবং তুরস্কে ভিন্ন ধরনের সুজির হালুয়া দেখা যায়। সুজি, চিনি অথবা মধু এবং তেল দিয়ে তৈরি করা হয়। মাঝে মাঝে কিছমিছ, বাদাম, খেজুর ইত্যাদি মেশানো হয়। গাজরের হালুয়া তৈরি হয় গাজর দিয়ে। গাজর কুঁচি করে কেঁটে, তার সাথে চিনি, ঘি মিশিয়ে তাকে রান্না করে বানানো হয় গাজরের হালুয়া। বাংলাদেশ, ভারত, পাকিস্তানসহ অনেক দেশেই এর প্রচলন আছে। বিশেষ করে শবে বরাতের দিন গাজরের হালুয়া বেশ জনপ্রিয়। Davidson, Alan (১৯৯৯)। The Oxford Companion to Food। Oxford: Oxford University press। পৃষ্ঠা 378। আইএসবিএন 0-19-211579-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sharar, Abdul Halim (১৯৯৪)। Lucknow: the last phase of an oriental culture। Oxford University Press। পৃষ্ঠা 165। আইএসবিএন 9780195633757। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Clark, Melissa (মার্চ ২৪, ২০০৪)। "For Halvah, Use 1/2 Cup Nostalgia"। The New York Times। সংগ্রহের তারিখ নভেম্বর ১৫, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে হালুয়া সংক্রান্ত মিডিয়া রয়েছে।
ইংরেজ ক্রিকেট ও ফুটবল খেলোয়াড়দের তালিকা

অত্র তালিকাভিত্তিক নিবন্ধটি ইংল্যান্ডভিত্তিক প্রথম-শ্রেণীর ক্রিকেট ও শীর্ষ পর্যায়ের ফুটবলের ন্যায় উভয় খেলায় অংশগ্রহণকারী খেলোয়াড়দেরকে ঘিরে তৈরি করা হয়েছে। তালিকায় উভয় ক্রীড়ায় ইংল্যান্ডের পক্ষে জাতীয় পর্যায়ে অংশগ্রহণকারী তেরোজন ক্রীড়াব্যক্তিত্ব স্থান পেয়েছেন। যে সকল ফুটবলার পেশাদারী পর্যায়ে ফুটবল লীগে অংশগ্রহণ করেননি কিন্তু, ইংল্যান্ডের পক্ষে খেলেছেন তারাও এ তালিকায় অন্তর্ভুক্ত হয়েছেন। All profiles link to www.cricketarchive.com ইংল্যান্ড জাতীয় ফুটবল দল players' profiles link to www.englandfc.com. Pre-Second World War footballers' Football League clubs are referenced to Joyce, Michael (২০০৪)। Football League Players' Records 1888 to 1939। Nottingham: SoccerData (Tony Brown)। আইএসবিএন 978-1-899468-67-6। , unless otherwise noted. Post-war footballers' profiles link to "Post War English & Scottish Football League A–Z Player's Database"। Neil Brown। , unless otherwise noted. এছাড়াও, ইংল্যান্ডের পক্ষে রাগবি ইউনিয়নে অংশ নিয়েছেন Multi-talented Footballers - Guardian article All Round Sporting Heroes - Chesterfield FC website
টিলিঙা মন্দির

টিলিঙা মন্দির তিনসুকিয়া জেলার বরডুবি নামের স্থানে অবস্থিত। দুলীয়াজান থেকে এই মন্দিরে ১০ কিলোমিটার এবং তিনসুকিয়া শহর থেকে ২৫ কিলোমিটার দূরত্ব। এই মন্দিরটি শিবপূজার পীঠস্থানের মতো হয়ে উঠেছে। হাজার হাজার কাঁসা পিতল, তামা এবং ব্রোঞ্জের টিলিঙা বা ঘণ্টা ঝুলিয়ে রাখা একটি গাছকে কেন্দ্র করে এই মন্দিরটি তৈরি করে ফেলা হয়েছে। অবশ্য মন্দির পরিসরেও অনেক ঘণ্টার স্তুপ দেখা যায়। টিলিঙা মন্দিরের সাথে এক বিশ্বাস জড়িত হয়ে আছে। শিবভক্তরা বিশ্বাস করেন যে, এই মন্দিরে একটি টিলিঙা বা ঘণ্টা দান করে ভগবান শিবের উপর আস্থা রেখে যে কামনা করে তার নিশ্চিত ফলপ্রাপ্তি ঘটে। এই মন্দিরের বড় গাছটিতে ভক্তরা টিলিঙা পরম উৎসাহে বাঁধলে ভক্তের মনোবাঞ্ছা পূর্ণ হয় বলে লোক-বিশ্বাস আছে; সেজন্য এই মন্দিরের নাম টিলিঙা মন্দির নামে পরিচিত। বড়গাছটির ডালে ভক্তরা টিলিঙা বাঁধে এবং গাছটির গুড়িতে রাঙাসূতা একই উৎসাহে বাঁধে। প্রবাদ আছে যে, যে মনোবাঞ্ছা নিয়ে ভক্তই টিলিঙা বেঁধে রেখে আসেন সেই মনোবাঞ্ছা সিদ্ধি হওয়ারপর পুনরায় সেই মন্দিরে গিয়ে সূতা এবং টিলিঙা সোলোকাই রেখে আসব হয়। গাছটি সূতায় এবং ডালগুলি টিলিঙে ভর্তি হয়ে উঠেছে। টিলিঙা মন্দিরের ইতিহাস খুব বেশি পুরানো নয়। অর্থাৎ মন্দিরটিকে প্রাচীন কালের বলা যায় না। ১৯৬৫ সালে মন্দিরটি প্রতিষ্ঠা করা হয়েছিল। যে বটগাছকে কেন্দ্র করে টিলিঙা মন্দির আছে, সেই গাছের নিচে উল্লেখ সালের কোনো একটি সময়ে একজন চা শ্রমিক মাটি থেকে বেরিয়ে থাকা শিবলিঙ্গ একটি প্রত্যক্ষ করেন। বনুয়াজন শিবলিঙ্গটি দেখতে পাওয়ার সাথে সাথে এই বিষয়ে চা বাগিচা কর্তৃপক্ষকে অবগত করেন। বাগিচা কর্তৃপক্ষ উক্ত স্থানে একটি মন্দির তৈরি করার জন্য সিদ্ধান্ত নেয় এবং হাতে-কলমে কাজ নেয়। এমনভাবে টিলিঙা মন্দির নির্মাণ করা হয়েছিল। দিন বাড়ার সাথে সাথে মন্দিরটিতে শিবভক্তের আগমন ঘটতে শুরু করে। সাধারণত এই মন্দিরে আসা ভক্তরা প্রার্থনা করেন মনোবাঞ্ছা পূরণের জন্য। মনোবাঞ্ছা পূর্ণ হলে পুনরায় এসে ভগবান শিবের নামে টিলিঙা দান করেন। অবশ্য কিছু কিছু ভক্ত একবারই টিলিঙা দান দিয়ে যায়। ভক্তদের দান করা টিলিঙার সংখ্যা এমন বেশি যে, সেইসমূহ স্তূপীকৃত করে রাখা হয়েছে। ৫০ গ্রাম ওজন থেকে ৫০ কিলোগ্রাম ওজনের টিলিঙা পর্যন্ত ভক্তরা দান করে আসছে। কিছুলোক পার চরিয়ে দিয়ে মনোবাঞ্ছা পূরণের জন্য ভগবান শিবের কাছে প্রার্থনা জানান। যাতায়াতের সচলতার জন্য এবং শিবের প্রতি থাকা বিশ্বাসের জন্য দৈনিক যথেষ্টসংখ্যক ভক্ত এসে টিলিঙা মন্দির দর্শন করে যায়। এই মন্দিরে বিবাহ সম্পন্ন করার ব্যবস্থাও আছে। নাচগানেও টিলিঙা মন্দিরের বিষয়ে উল্লেখ পাওয়া যায়। "টিলিঙা মন্দির"। mygov.in। সংগ্রহের তারিখ ৮ ডিসেম্বর ২০১৯।  "The sheer volume of bells at Tilinga Mandir in Tinsukia district will have you believe that wishes do come true here"। ইন্ডিয়া টুডে। ২৯ সেপ্টেম্বর ২০১৫। সংগ্রহের তারিখ ৮ ডিসেম্বর ২০১৯।  "Bell Temple Assam - Tilinga Mandir"। eSamskriti। ২৯ মে'২০১৯। সংগ্রহের তারিখ ৮ ডিসেম্বর ২০১৯।  এখানে তারিখের মান পরীক্ষা করুন: |তারিখ= (সাহায্য) টেমপ্লেট:Commons cat inline
এক আকাশের নিচে

এক আকাশের নিচে একটি ধারাবাহিক নাটক যা শুরুতে সম্প্রচার করা হয়েছিলো আলফা বাংলাতে। ২০০৫ সালের জানুয়ারি মাসে এটির প্রচার শেষ হয়ে যায়। জনপ্রিয় এই নাটক আলফা বাংলায় সম্প্রচার হবার পরে জি বাংলায় মার্চ ২০২০ সালে পূনরায় প্রচার শুরু হয়। ‘এক আকাশের নিচে’ এক মধ্যবিত্ত বাঙালি পরিবারের প্রতিদিনের সুখদুঃখ আনন্দবেদনা ঘাতপ্রতিঘাতের গল্প। “কিছু মেঘ, কিছু রোদ্দুর, পালাবে কোথায় বলো কতদূর, ফিরে আসতেই হবে তোমায়, ফেলে আসা সেই পুরনো সময়… এক আকাশের নিচে।” ‘এক আকাশের নিচে’র শিরোনাম সঙ্গীত গেয়েছিলেন ভূপিন্দর সিং আর হোমিকা আচার্য্য। সুরকার চন্দন, যিনি সিরিয়ালেও একজন সুরকারের ভূমিকায় অভিনয়ও করেছিলেন। যার সুরে চৈতি গান গাইতেন। "ফিরছে 'এক আকাশের নিচে', 'অগ্নিপরীক্ষা', লকডাউনে নস্টালজিয়া জি বাংলায়"। ইন্ডিয়ান এক্সপ্রেস। ২৯ মার্চ ২০২০। সংগ্রহের তারিখ ২৫ এপ্রিল ২০২০।  "রবি আমাদের এক আকাশ স্বপ্ন দেখিয়েছিল"। anandabazar.com। সংগ্রহের তারিখ ২৫ এপ্রিল ২০২০।
হিমালয়ী কাঠঠোকরা

হিমালয়ী কাঠঠোকরা (বৈজ্ঞানিক নাম: Dinopium shorii) (ইংরেজি নাম Himalayan flameback) Picidae (পিসিডি) গোত্র বা পরিবারের অন্তর্গত Dinopium গণের অন্তর্ভুক্ত এক প্রজাতির পাখি । হিমালয়ী কাঠঠোকরার চেহারা দেখতে বড় কাঠঠোকরার মতো। কিন্তু কাছাকাছি দেখলে পার্থক্য লক্ষ্য করা যায়।পাখিটি দেখে যে প্রাথমিক পার্থক্য বুঝা যায় তাহল এটির ছোট আকারে। পাখিটি সনাক্ত করা যায়: ঘাড়ের পেছনের রং কালো। তাদের গলায় রং বাদামী। এই বাদামী রং বুকের নিচে যেতে পারে এবং কালো বিন্দু বিন্দু দাগ থাকে। হিমালয়ী কাঠঠোকরা ভুটান, ভারত, নেপাল, মায়ানমার পর্যন্ত বিস্তৃত। এসব দেশে পাখিটি বছরব্যাপী বাসিন্দা। এই প্রজাতির পাখিটি বাংলাদেশের ঢাকা , সিলেট অঞ্চলের দেখা যায়। বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।ঢাকা বিভাগে এদের দেখা যায় না বলে কোথাও কোথাও উল্লেখ করা হয়েছে। পরিবর্তে চট্টগ্রাম বিভাগে এদের দেখা যায় বলে উল্লেখ করা হয়েছে। "Dinopium shorii"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gill, Frank, and Minturn Wright (2006) , Birds of the World: Recommended English Names (2005) , website, Zoonomen - Zoological Nomenclature Resource, 2005.12.06 Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011)। "Species 2000 & ITIS Catalogue of Life: 2011 Annual Checklist."। Species 2000: Reading, UK.। সংগ্রহের তারিখ 24 september 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) ITIS: The Integrated Taxonomic Information System. Orrell T. (custodian), 2011-04-26 Grimmett, Richard, Inskipp, Carol, Inskipp, Tim, Byers, Clive. 1999. Birds of India, Pakistan, Nepal, Bangladesh, Bhutan, Sri Lanka, and the Maldives. Princeton University Press: Princeton, N.J. BirdLife International (২০১২)। "Dinopium shorii"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2012। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url Winkler, Hans, Christie, David A. 2002. "Family Picidae (Woodpeckers)" in del Hoyo, J.; Elliot, A. & Sargatal, J. editors. Handbook of the Birds of the world. Volume 7: Jacamars to Woodpeckers. Lynx Edicions: Barcelona. p. 296-555. Choudhury A. 2001. Some bird records from Nagaland, north-east India. Forktail. 17 (1): 91-103 Vocolizations - xeno-canto Himalayan flamback video and photos at the Internet Bird Collection